Σε πιο extreme καιρικές συνθήκες, όταν οι θερμοκρασίες προσεγγίζουν ή πέφτουν κάτω από τους 0 βαθμούς και δημιουργείται πάγος ή παγετός οι υαλοκαθαριστήρες μπορεί να κολλήσουν στο παρμπρίζ! Προσοχή, μην τους τραβήξετε για να ξεκολλήσουν, γιατί μπορεί να σας μείνουν στο χέρι. Βάλτε μπροστά τον κινητήρα κι όταν ζεσταθεί λιγο προωθείστε τον ζεστό αέρα προς το τζαμί για να λιώσει ο πάγος. Δοκιμάστε, επίσης, να ξύσετε τον πάγο, ώστε να διευκολυνθεί περαιτέρω η επαναλειτουργία τους. Ρίξτε και λίγο νερό αν θέλετε, αλλά όχι καυτό! (Εκτός, βέβαια, κι αν θέλετε να δείτε πώς ραγίζει ένα τζαμί λόγω μεγάλης διαφοράς θερμοκρασίας). Συν του ότι, με το ζεστό νερό σε συνθήκες πάγου είναι πιθανό οι υαλοκαθαριστήρες να ξανά κολλήσουν μετά στο τζαμί. Τέλος, σε συνθήκες χιονιού ή πάγου, όταν σβήνετε τον κινητήρα θυμηθείτε να απενεργοποιήσετε ή ακόμα και να ανασηκώστε τους υαλοκαθαριστήρες μόλις σταθμεύσετε τη νύχτα, αφού σε αντίθετη περίπτωση όταν τον ξαναβάλετε «μπρος» οι υαλοκαθαριστήρες θα εκκινήσουν ενώ είναι παγωμένοι ή κολλημένοι κι έτσι μπορεί να κοπεί το λάστιχο ή να χαλάσει το μοτέρ τους.